CrediaBank

Η CrediaBank δημιουργήθηκε από τη συγχώνευση της Attica Bank και της Παγκρήτιας Συνεταιριστικής Τράπεζας και είναι η 5η μεγαλύτερη τράπεζα στην Ελλάδα σε όρους ενεργητικού.

Αποτελεί έναν τραπεζικό οργανισμό με δίκτυο 65 καταστημάτων και 5 επιχειρηματικών κέντρων σε όλη την Ελλάδα, που εξυπηρετεί περίπου 300.000 ιδιώτες και επιχειρήσεις με ένα ευρύ χαρτοφυλάκιο καταθετικών, επενδυτικών και ασφαλιστικών προϊόντων, αμοιβαίων κεφαλαίων, δανείων και υπηρεσιών χρηματιστηριακών συναλλαγών. Η CrediaBank λειτουργεί ως πιστωτικό ίδρυμα εποπτευόμενο από την Τράπεζα της Ελλάδος εφαρμόζοντας με αυστηρότητα το ευρωπαϊκό και εθνικό κανονιστικό πλαίσιο που διέπει τη λειτουργία των Τραπεζών και είναι εισηγμένη στο Χρηματιστήριο Αθηνών.

180px|thumb|left|Λογότυπο της Τράπεζας Αττικής ως την μετονομασία της το 2025

Ιστορικό
Η CrediaBank δημιουργήθηκε από τη συγχώνευση της Attica Bank που είχε ιδρυθεί το 1924 και της Παγκρήτιας Τράπεζας που είχε ιδρυθεί το 1993.

Τον Ιούλιο του 2025 η CrediaBank παρουσίασε τη νέα επωνυμία της. Τον Αύγουστο 2025, η CrediaBank επιλέχθηκε ως προτιμητέος επενδυτής για την εξαγορά του 70% της HSBC Μάλτας και η συμφωνία επιβεβαιώθηκε έναν μήνα μετά, με συνολικό τίμημα ύψους €200 εκατ., σημαίνοντας την πρώτη διεθνή κίνηση της Τράπεζας.

Τον Σεπτέμβριο του 2025, η CrediaBank προχώρησε με βήματα μετασχηματισμού:
Ολοκληρώθηκε η λειτουργική ενοποίηση των πληροφοριακών συστημάτων της Attica Bank και της πρώην Παγκρήτιας.
Συστήθηκε στο κοινό ένα νέο concept τραπεζικού καταστήματος.
Στις 31 Οκτωβρίου 2025, η CrediaBank απέκτησε μια νέα ενιαία εικόνα από το ψηφιακό περιβάλλον έως το φυσικό κατάστημα, καθώς τα ψηφιακά κανάλια (e-banking, mobile banking, website, social media) και τα καταστήματα άρχισαν να αποκτούν σταδιακά τη νέα ταυτότητα.

Εταιρείες Ομίλου
CrediaBancassurance Agency (πρώην Attica Bank Assurance Agency): Έχει ως έργο την ανάληψη, απ’ ευθείας ή μέσω άλλων διαμεσολαβούντων (Ασφαλιστικών Συμβούλων), ασφαλιστικών εργασιών, για λογαριασμό μιας ή περισσότερων ασφαλιστικών επιχειρήσεων και την εξεύρεση κατάλληλων ασφαλιστικών προϊόντων από την αγορά για τους πελάτες της CrediaBank.
CrediaFactors (πρώην Pancreta Factors): ιδρύθηκε το 2021 και από τον Δεκέμβριο του 2023 λειτουργεί ως Χρηματοδοτικό Ίδρυμα με αποκλειστικό σκοπό την παροχή υπηρεσιών πρακτορείας επιχειρηματικών απαιτήσεων. Η εταιρεία δραστηριοποιείται με βάση τις διατάξεις του Νόμου 1905/1990 για το Factoring και εποπτεύεται από την Τράπεζα της Ελλάδος.

Βιώσιμη Ανάπτυξη (ESG)
Η CrediaBank, υιοθετεί και εφαρμόζει τις αρχές και τους στόχους του Sustainable Banking. Ως Όμιλος, δεσμεύεται να ενισχύει συνεχώς τη θετική της επιρροή στην κοινωνία και το περιβάλλον, ενώ παράλληλα επιδιώκει τη μείωση τυχόν αρνητικού αντίκτυπου, ορίζοντας βραχυπρόθεσμους και μακροπρόθεσμους στόχους, που ανταποκρίνονται στις προτεραιότητές σχετικά με ζητήματα ESG. Πρόκειται για παράγοντες που συνδέονται με το περιβάλλον, την κοινωνία και την εταιρική διακυβέρνηση και επιβεβαιώνουν τη συνεχή προσπάθειά της CrediaBank για ένα πιο βιώσιμο μέλλον για όλους μας.

Παραπομπές

Εξωτερικοί σύνδεσμοι
Επίσημος ιστότοπος στα Ελληνικά
Επίσημος ιστότοπος στα Αγγλικά

Κατηγορία:Τράπεζες της Ελλάδας
Κατηγορία:Εταιρίες εισηγμένες στο Χρηματιστήριο Αθηνών